ਗਾਮਲਾ ਬਰੋਨ

ਗਾਮਲਾ ਬਰੋਨ (ਪੁਰਾਣਾ ਪੁਲ) ਊਮਿਆ ਦਾ ਸਭ ਤੋਂ ਪੁਰਾਣਾ ਪੁਲ ਹੈ ਜੋ ਉਮੇ ਨਦੀ ਦੇ ਉੱਤੋਂ ਲੰਘਦਾ ਹੈ ਅਤੇ ਜਿਸਦੀ ਲੰਬਾਈ 301 ਮੀਟਰ ਹੈ।

ਇਤਿਹਾਸ
ਜਦ ਊਮਿਆ ਵਿੱਚ ਕੋਈ ਪੁਲ ਨਹੀਂ ਸੀ ਤਾਂ ਇਥੋਂ ਦੇ ਲੋਕ ਸਰਦੀਆਂ ਵਿੱਚ ਬਰਫ਼ ਦੇ ਰਸਤਿਆਂ ਰਾਹੀਂ ਅਤੇ ਬਾਕੀ ਰੁੱਤਾਂ ਵਿੱਚ ਕਿਸ਼ਤੀਆਂ ਦੀ ਮਦਦ ਨਾਲ ਪਾਰ ਕਰਦੇ ਸੀ।

ਫਿਨਿਸ਼ ਜੰਗ ਦੌਰਾਨ ਜਦੋਂ ਰੂਸ ਨੇ ਦੂਜੀ ਵਾਰ ਊਮਿਓ ਉੱਤੇ ਕਬਜ਼ਾ ਕੀਤਾ ਤਾਂ 1809 ਵਿੱਚ ਰੂਸੀਆਂ ਨੇ ਨਦੀ ਪਾਰ ਕਰਨ ਲਈ ਇੱਕ ਤੈਰਦਾ ਪੁਲ ਬਣਾਇਆ ਸੀ। ਹਾਲਾਂਕਿ, ਉਹ ਪੁਲ ਹੜ੍ਹ ਆਉਣ ਉੱਤੇ ਨਸ਼ਟ ਹੋ ਗਿਆ ਸੀ।

ਊਮੇ ਨਦੀ ਦੇ ਪਾਰ ਇੱਕ ਪੁਲ ਬਣਾਉਣਾ ਬਹੁਤ ਹੀ ਮਹਿੰਗਾ ਕਾਰਜ ਮੰਨਿਆ ਜਾਂਦਾ ਸੀ ਪਰ ਜਦੋਂ ਗੁਸਤਾਫ਼ ਮੁੰਥ 1856 ਅਤੇ 1858 ਵਿੱਚ ਗਵਰਨਰ ਬਣੇ ਤਾਂ ਉਹਨਾ ਦਾ ਇਸ ਵਿੱਚ ਰੁਝਾਨ ਬਣਿਆ। ਉਹਨਾਂ ਨੇ ਹਦਾਇਤ ਦਿੱਤੀ ਕੇ ਖੋਜ ਕਰ ਕੇ ਵੇਖਿਆ ਜਾਵੇ ਕਿ ਕਿਸ ਸਥਾਨ ਉੱਤੇ ਪੁਲ ਬਣਾਉਣਾ ਸਭ ਤੋਂ ਉਚਿਤ ਹੋਵੇਗਾ, ਇਸ ਦੀਆਂ ਤਸਵੀਰਾਂ ਬਣਾਈਆਂ ਜਾਣ ਅਤੇ ਇਸ ਦੇ ਖਰਚੇ ਦਾ ਅਨੁਮਾਨ ਲਗਾਇਆ ਜਾਵੇ। ਖੋਜ ਕਰਨ ਤੋਂ ਬਾਅਦ ਇਹ ਸੰਕੇਤ ਮਿਲੇ ਕਿ ਸ਼ਹਿਰ ਦੇ ਬਾਹਰ ਇੱਕ ਜਗ੍ਹਾ ਉੱਤੇ ਪੁਲ ਬਣਾਉਣਾ ਉਚਿਤ ਰਹੇਗਾ। ਇਸ ਦੇ ਖਰਚੇ ਦਾ ਅਨੁਮਾਨ 65,450 ਕਰੋਨੋਰ ਲਗਾਇਆ ਗਿਆ ਅਤੇ ਮਜਦੂਰੀ ਨੂੰ ਵਿੱਚ ਜੋੜਕੇ ਇਹ 86,000 ਕਰੋਨੋਰ ਹੋਵੇਗਾ।

1863 ਵਿੱਚ ਇਹ ਪੁਲ ਖੋਲਿਆ ਗਿਆ ਅਤੇ ਲੰਬੇ ਸਮੇਂ ਲਈ ਪੁਲ ਪਾਰ ਕਰਨ ਲਈ ਯਾਤਰੀਆਂ ਨੂੰ ਪੈਸੇ ਦੇਣੇ ਪੈਂਦੇ ਸਨ।

ਹਵਾਲੇ

ਸ਼੍ਰੇਣੀ:ਸਵੀਡਨ